**Dom sv. Anny - služba včasnej intervencie**

***Poslanie zriaďovateľa*** *je naplňovanie evanjeliového prikázania lásky k Bohu a k blížnemu a pomoc ľuďom v hmotnej, sociálnej, duševnej a duchovnej núdzi bez ohľadu na rasu, národnosť, náboženstvo, politické zmýšľanie či iné postavenie.*

*Stanovy Gréckokatolíckej charity Prešov zo dňa 11.05.2009*

**Poslaním zariadenia** je sprevádzanie rodín a ich detí so zdravotným znevýhodnením alebo ohrozeným vývinom podľa zákona o sociálnych službách ako súčasť poslania GKCH.

**Hodnoty:** Desať etických a sociálnych hodnôt je podľa Desatora Božích prikázaní, ktoré sú spracované v etickom programe DekaCert.

Identita, Integrita, Sviatočný čas, Generačná solidarita, Telesný a duchovný život, Spoľahlivosť, Majetok, Komunikácia, Rodinné spoločenstvo, Sociálne spoločenstvo.

**Motto**: Kráčame spoločne a včas.

**Vízia**:

Chceme byť partnermi dieťaťu a jeho rodine prostredníctvom stabilného tímu a dostupnej pomoci.

**Špecifické ciele:**

1. Rozvíjať službu včasnej intervencie prostredníctvom partnerstiev, prezentovaním verejnosti, zvyšovaním odbornosti zamestnancov a vytvorením multidisciplinárneho tímu.

T: 2023-2025 Z: vedúca zariadenia, zamestnanci zariadenia

2. Zvýšiť kvalitu práce prostredníctvom ďalšieho vzdelávania zamestnancov (napr. alternatívne formy komunikácie, špeciálna pedagogika a pod.) vzhľadom k potrebám rodín s deťmi so zdravotným znevýhodnením alebo ohrozeným vývinom.

T: 2023-2025 Z: vedúca zariadenia, zamestnanci zariadenia

3. Vypracovať plán odborných návštev iných zariadení/SVI, zabezpečiť podmienky prevádzky a samotnú realizáciu pre zamestnancov.

T: 2023-2025 Z: vedúca zariadenia, zamestnanci zariadenia

Návrhy, spätnú väzbu k tomuto dokumentu k (vízii a cieľom) je možné vyjadriť priamo v zariadení alebo emailom: domsvanny@charita-po.sk .